*****

ΚΑΝΟΝΙΣΜΟΣ (ΕΟΚ) αριθ. 2649/86 ΤΗΣ ΕΠΙΤΡΟΠΗΣ

της 22ας Αυγούστου 1986

περί αποκαταστάσεως της εφαρμογής τελωνειακών δασμών για σάκκους και σακκίδια συσκευασίας, προϊόντα της κατηγορίας 33 (κωδικός αριθμός 4.0330), καταγωγής Μαλαισίας, δικαιούχου των προβλεπόμενων στον κανονισμό (ΕΟΚ) αριθ. 3600/85 του Συμβουλίου δασμολογικών προτιμήσεων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3600/85 του Συμβουλίου της 17ης Δεκεμβρίου 1985 περί εφαρμογής γενικευμένων δασμολογικών προτιμήσεων κατά το έτος 1986 για τα κλωστοϋφαντουργικά προϊόντα καταγωγής αναπτυσσόμενων χωρών (1), και ιδίως το άρθρο 4,

Εκτιμώντας:

ότι, με βάση το άρθρο 2 του εν λόγω κανονισμού, το ευεργέτημα του προτιμησιακού δασμολογικού καθεστώτος παρέχεται σε κάθε κατηγορία προϊόντων που αποτελούν αντικείμενο ατομικών οροφών μη κατανεμημένων μεταξύ των κρατών μελών, μέσα στα όρια των ποσοτήτων που καθορίζονται στη στήλη 7 των παραρτημάτων Ι ή ΙΙ έναντι ορισμένων ή καθεμιάς από τις χώρες ή εδάφη καταγωγής που αναφέρονται στη στήλη 5 των εν λόγω παραρτημάτων·

ότι, σύμφωνα με το άρθρο 3 του εν λόγω κανονισμού, η είσπραξη τελωνειακών δασμών δύναται να επαναφερθεί οποτεδήποτε, κατά τις εισαγωγές των προϊόντων αυτών, μόλις καλυφθούν σε κοινοτικό επίπεδο οι εν λόγω ατομικές οροφές·

ότι, για τους σάκκους και σακκίδια συσκευασίας, η οροφή διαμορφώνεται σε ύψος 15,2 τόνων· ότι κατά την ημερομηνία 18 Αυγούστου 1986 οι εισαγωγές των εν λόγω προϊόντων καταγωγής Μαλαισία στην Κοινότητα δικαιούχων των δασμολογικών προτιμήσεων ανέρχονται δια καταλογισμού στο επίπεδο της εν λόγω οροφής·

ότι ενδείκνυται να επαναφερθούν οι τελωνιακοί δασμοί για τα εν λόγω προϊόντα έναντι της Μαλαισίας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Από τις 30 Αυγούστου 1986, η ανασταλείσα, δυνάμει του κανονισμού (ΕΟΚ) αριθ. 3600/85 του Συμβουλίου, εφαρμογή τελωνειακών δασμών αποκαθίσταται κατά την εισαγωγή στην Κοινότητα των παρακάτω προϊόντων, καταγωγής Μαλαισίας,

1.2.3.4.5 // // // // // // Κωδικός

αριθμός

// Κατη-

γορία

// Κλάση

του κοινού

δασμολογίου

// Κώδικας

ΝΙΜΕΧΕ

(1986)

// Περιγραφή εμπορευμάτων

// // // // // // // (1)

// (2)

// (3)

// (4)

// // // // // // 40.0330 // 33 // ex 51.04 // // Υφάσματα εκ συνθετικών ή τεχνητών υφαντικών ινών συνεχών (συμπεριλαμβανομένων και των υφασμάτων εκ μονοΐνων νημάτων ή εκ λωρίδων των κλάσεων 51.01 ή 51.02): // // // // // Α. Υφάσματα εκ συνθετικών υφαντικών ινών // // // ex 62.03 // // Σάκκοι και σακκίδια συσκευασίας: // // // // // Β. Εξ υφασμάτων εξ ετέρων υφαντικών υλών: // // // // // ΙΙ. Έτερα: // // // // 51.04-06 // Υφάσματα παραγόμενα εκ λωρίδων ή παρομοίων μορφών εκ πολυαιθυλενίου ή εκ πολυπροπυλενίου, πλάτους ολιγωτέρου των 3 μέτρων // // // // 62.03-51, 59 // Σάκκοι υφασμένοι παραγόμενοι εκ των λωρίδων τούτων ή παρομοίων μορφών // // // // //

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Αυγούστου 1986.

Για την Επιτροπή

Willy DE CLERCQ

Μέλος της Επιτροπής

(1) ΕΕ αριθ. L 352 της 30. 12. 1985, σ. 107.